Kaŝtankresta kotingo

La kaŝtankresta kotingoOrnitologia taksonomio. () estas birdospecio el la familio de kotingedoj. Ĝi havas 2 subspeciojn troviĝantajn en la Andoj de norduesta Sudameriko.

Taksonomio
Laŭ AviListAviList v2025, konsultita la 21-an de feb. 2026., jen ĉi-sube la listo de la akceptitaj taksonoj por tiu specio, kaj ties Esperantaj nomoj:

Passeriformes - paseroformaj
Cotingidae - kotingedoj
Ampelion Tschudi, JJ, 1845
Ampelion rufaxilla Tschudi, JJ, 1844 - kaŝtankresta kotingo
Ampelion rufaxilla antioquiae (Chapman, FM, 1924)
Ampelion rufaxilla rufaxilla Tschudi, JJ, 1844

Etimologio
La scienca genra nomo Ampelion venas el al antikva greka ἀμπελίων (ampelion), kiu estas nekonata eta birdo, simila al muŝkaptulo, menciita de Dionizo de HalikarnasoBirds of the World, Chestnut-crested Cotinga..

La specia epiteto rufaxilla estas kunmetaĵo de 2 latinaj vortoj, rūfus (= "rufa") kaj axilla (= "akselo"), pro la kaŝtankoloraj etaj kaj mezaj flugilkovriloj de ambaŭ seksoj de tiu specio.

Aspekto
La kaŝtankresta kotingo estas 18,5 ĝis 23 cm longa kaj pezas 69 ĝis 77 g. Ambaŭ seksoj havas la saman plumaron. Plenkreskuloj de la nomiga subspecio havas nigran kronon kun longa kaŝtankolora kresto en la centro. Iliaj supraj partoj estas olivecgrizaj kun malhelaj strioj sur la dorso. Iliaj flugiloj kaj vosto estas plejparte nigraj aŭ nigrecbrunaj kun kaŝtankoloraj malgrandaj kaj mezaj flugilkovriloj. Ilia vizaĝo, nuko kaj gorĝo estas kaŝtankoloraj. Ilia supra brusto estas griza kaj ilia malsupra brusto kaj ventro estas flavaj kun nigraj strioj escepte de la centro de la ventro. Subspecio A. r. antioquiae estas pli granda ol la nomiga, kun pli malhelbrunaj areoj kaj pli multaj kaj pli larĝaj strioj sur la brusto kaj ventro. Ambaŭ subspecioj havas brilruĝajn irisojn, bekon kun blugriza bazo kaj nigra pinto, kaj malhelolivajn aŭ olivgrizajn krurojn kaj piedojn..Schulenberg, T. S. (2020). Chestnut-crested Cotinga (Ampelion rufaxilla), version 1.0. En Birds of the World (T. S. Schulenberg, Editor). Cornell Lab of Ornithology, Ithaca, NY, USA.  Alirita la 25an de Septembro, 2025

Disvastiĝo kaj habitato
La kaŝtankresta kotingo troviĝas en Andoj, malkontinue de Kolombio ĝis centra Bolivio, tra Ekvadoro kaj Peruo. Ĝi vivas en la kanopeo de humidaj montarbaroj.

Referencoj

Kategorio:Kotingedoj
Kategorio:Paseroformaj
Kategorio:Birdoj de Sudameriko
Kategorio:Neotropisa faŭno